Leapster

Leapster — საგანამანათლებლო პორტატიული ვიდეო თამაშების კონსოლი, რომელიც ადრე ცნობილი იყო როგორც Leapster Multimedia Learning System (Leapster მულტიმედიური სასწავლო სისტემა), რომელიც შექმნა კომპანია LeapFrog Enterprises-მა 2003 წელს. კონსოლი განკუთვნილია 4-დან 10–11 წლამდე ასაკის ბავშვებისთვის (სკოლამდელი ასაკიდან მეოთხე ან მეხუთე კლასამდე). მისი თამაშები მოთამაშეებს ასწავლის ანბანს, ფონეტიკას, საბაზისო მათემატიკას (მიმატება, გამოკლება, გამრავლება, გაყოფა), ასევე ხელოვნებასა და ა.შ.  მიმართულების პადის გარდა, სისტემას აქვს სენსორული ეკრანი სტილუსით, რაც ახალგაზრდა მომხმარებლებს საშუალებას აძლევს, უშუალოდ იურთიერთონ ეკრანთან.

LeapFrog-მა Leapster-ის მემკვიდრე Leapster2 პორტატული მოწყობილობა 2008 წლის ივლისში გამოუშვა. Leapster2 არსებითად იგივე სისტემაა, რომელსაც დამატებული აქვს USB პორტი და SD ბარათის სლოტი. ეს დამატებები იძლევა გადმოწერილი სრული ან მოკლე თამაშის გაშვების შესაძლებლობას, მათ შორის თამაშის მონაცემების აღრიცხვას, როგორიცაა მომხმარებლის მიერ ნასწავლი ინფორმაცია და ა.შ. გადმოსაწერი თამაშები გასაყიდად არ არის განკუთვნილი.

Leapster2-ის გამოსვლის შემდეგ გამოშვებული თამაშები აღრიცხავს მომხმარებლის აქტივობას და ამ მონაცემებს აგზავნის LeapFrog-ის „Learning Path“ სისტემაში, რომელიც თვალყურს ადევნებს დასრულებულ საგანმანათლებლო ეტაპებს. გარკვეული სასწავლო აქტივობების დასრულება შესაძლებლობას იძლევა, მივიღოთ წვდომა ონლაინ თამაშებზე. მოწყობილობაზე შექმნილი ხელოვნების ნიმუშების შემთხვევაში, მისი ონლაინ გაფორმება და მომხმარებლის კომპიუტერიდან ხელმისაწვდომი პრინტერით ამობეჭდვაა შესაძლებელი. Leapster-ს წარმოება 2014 წელს შეწყდა, ხოლო Leapster2-ის — 2019 წელს.

რესურსები ინტერნეტში

 (დაარქივებული)

სქოლიო

კატეგორია:მეექვსე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:LeapFrog Enterprises
კატეგორია:საგანმანათლებლო ვიდეო თამაშების კონსოლები